CELEX: 62015FN0115
Language: el
Date: 2015-08-14 00:00:00
Title: Υπόθεση F-115/15: Προσφυγή της 14ης Αυγούστου 2015 — ΖΖ κατά Επιτροπής

28.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 320/56
            
         Προσφυγή της 14ης Αυγούστου 2015 — ΖΖ κατά Επιτροπής
   (Υπόθεση F-115/15)
   (2015/C 320/78)
   Γλώσσα διαδικασίας: η γαλλική
   
      Διάδικοι
   
   
      Προσφεύγων: ΖΖ (εκπρόσωποι: N. de Montigy και J.-N. Louis, δικηγόροι)
   
      Καθής: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Αίτημα να ακυρωθεί η απόφαση της Επιτροπής περί περιορισμού των συνταξιοδοτικών δικαιωμάτων του προσφεύγοντος και να διαπιστωθεί ότι δεν έχουν εφαρμογή τα πορίσματα των προϊσταμένων της διοικήσεως της 16ης Ιουνίου 2005 στο μέτρο που περιορίζουν την προσαύξηση της συντάξεως του προσφεύγοντος καθώς και να υποχρεωθεί η καθής να καταβάλει στον προσφεύγοντα τη σύνταξη αρχαιότητας που αυτός δικαιούται.
   
      Αιτήματα
   
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να διαπιστώσει ότι τα πορίσματα των προϊσταμένων της διοικήσεως υπ’ αριθ. 240/05 της 16ης Ιουνίου 2005 δεν έχουν εν προκειμένω εφαρμογή στο μέτρο που περιορίζουν την προσαύξηση της συντάξεως του προσφεύγοντος λόγω επιδόματος διευθυντικής θέσεως σε ποσό που υπολογίζεται βάσει του χρονικού διαστήματος της πλήρους σταδιοδρομίας μονίμου υπαλλήλου για το οποίο καταβλήθηκαν όντως εισφορές,
            
         
               —
            
            
               να ακυρώσει την προσβαλλόμενη απόφαση, στο μέτρο που περιορίζει την προσαύξηση της συντάξεως του προσφεύγοντος λόγω επιδόματος διευθυντικής θέσεως σε ποσό που υπολογίζεται βάσει του χρονικού διαστήματος για το οποίο καταβλήθηκαν εισφορές και το οποίο αποτελεί τμήμα του αριθμού συντάξιμων ετών πλήρους σταδιοδρομίας μονίμου υπαλλήλου,
            
         
               —
            
            
               να υποχρεώσει την Επιτροπή να καταβάλει στον προσφεύγοντα τη σύνταξη αρχαιότητας που αυτός δικαιούται, αφαιρουμένης της ήδη καταβληθείσας, προσαυξημένης με τόκους υπερημερίας υπολογιζόμενους βάσει των επιτοκίων που εφαρμόζει ΕΚΤ για τις τρέχουσες δραστηριότητές της, προσαυξημένων κατά δύο μονάδες,
            
         
               —
            
            
               να καταδικάσει την Επιτροπή στα δικαστικά έξοδα.